URDHËR
Nr. 519, datë 11.6.2026

PËR ZËVENDËSIMIN E PËRKOHSHËM PËR NËNSHKRIMIN E
DOKUMENTEVE NË EMËR TË SEKRETARIT TË PËRGJITHSHËM

Në mbështetje të neneve 28, 29, të ligjit nr. 44/2015, “Kodi i Procedurave Administrative të Republikës së Shqipërisë”; të pikës 3, të nenit 15, të ligjit nr. 90/2012, “Për organizimin dhe funksionimin e administratës shtetërore”,

URDHËROJ:

1. Z. Sokol Ismaili, drejtor i përgjithshëm i Drejtorisë së Përgjithshme të Politikave dhe Zhvillimit të Turizmit, që në mungesë dhe me porosi, të zëvendësojë për nënshkrimin e korrespodencave të përditshme shkresore, që janë kompetencë e Sekretarit të Përgjithshëm të Ministrisë së Turizmit, Kulturës dhe Sportit.
2. Gjatë periudhës së zëvendësimit, të shqyrtojë dhe të miratojë çdo akt që kalon nëpërmjet sistemit e-aktet, në emër dhe për llogari të Sekretarit të Përgjithshëm të Ministrisë së Turizmit, Kulturës dhe Sportit.
3. Periudha e zëvendësimit është e vlefshme për datën 12.6.2026.
[bookmark: _GoBack]4. Ngarkohet z. Sokol Ismaili, drejtor i përgjithshëm i Drejtorisë së Përgjithshme të Politikave dhe Zhvillimit të Turizmit, për zbatimin e këtij urdhri, si dhe Sektori i Arkiv-Protokollit për komunikimin dhe administrimin e tij.
Ky urdhër hyn në fuqi menjëherë dhe botohet në Fletoren Zyrtare.

SEKRETAR I PËRGJITHSHËM I MINISTRISË 
SË TURIZMIT, KULTURËS DHE SPORTIT

